**VALINNAISET B3 –KIELET; syksyllä 2024 alkavat**

**ESPANJA**

**ESB31** - **Tutustutaan toisiimme ja uuteen kieleen 2op**

Opintojaksolla tutustutaan opiskeltavan kielen asemaan maailmassa ja hahmotetaan uuden kielen suhde opiskelijoiden aiemmin opiskelemiin tai osaamiin kieliin. Harjoitellaan vuorovaikutusta arkeen liittyvissä tilanteissa ja niissä tarvittavia viestintästrategioita sekä opetellaan tärkeimpiä kohteliaisuuteen liittyviä ilmauksia.

**ESB32** - **Matkalla maailmassa 2op**

Opintojaksolla harjoitellaan selviytymistä erilaisissa matkustamiseen liittyvissä sosiaalisen kohtaamisen tilanteissa ja tavanomaisissa asiointitilanteissa. Opetellaan lisää kompensaatiokeinojen ja muiden viestintästrategioiden käyttöä.

**ESB33** - **Elämän tärkeitä asioita 2op**

Opintojaksolla harjoitellaan vuorovaikutustaitoja eri viestintäkanavia käyttäen. Aihepiirit ja tilanteet liittyvät nuorten jokapäiväiseen elämään, ihmissuhteisiin ja verkostoihin, kiinnostuksen kohteisiin, vapaa-ajan viettoon ja harrastuksiin.

**ESB34** - **Monenlaista elämää 2op**

Opintojaksolla kiinnitetään huomiota sosiaalisten koodien mahdollisiin eroavuuksiin vuorovaikutuksessa. Harjoitellaan pienimuotoista kirjallista viestintää. Opintojakson aihepiirit käsittelevät viestintää kulttuurien välisissä kohtaamisissa Suomessa ja ulkomailla.

**SAKSA**

|  |  |
| --- | --- |
|  |  |

**SAB31 Tutustutaan toisiimme ja uuteen kieleen 2 op**

Kurssilla tutustutaan opiskeltavaan kieleen ja hahmotetaan  uuden kielen suhde aiemmin opiskeltuihin kieliin.  Harjoitellaan arkitilanteisiin liittyvää vuorovaikutusta ja niissä tarvittavia viestintästrategioita sekä opetellaan  tavallisimpia kohteliaisuuuteen liittyviä ilmaisuja.

**SAB32 Matkustellaan ja asioidaan saksan kielellä 2 op**

Harjoitellaan selviytymistä erilaisissa sosiaalisen kohtaamisen tilanteissa sekä tavanomaisissa asiointitilanteissa. Opetellaan lisää kompensaatiokeinojan  ja muiden viestintästrategioiden käyttöä.

**SAB33 Minä, lähiympäristöni ja vapaa-aikani 2 op**

Kurssilla harjoitellaan vuorovaikutustaitoja eri viestintäkanavia käyttäen. Aihepiirit liittyvät nuorten jokapäiväiseen elämään, ihmissuhteisiin, kiinnostuksen kohteisiin, vapaa-ajan viettoon ja harrastuksiin.

**SAB34 Saksan kieli ja kulttuuri maailmalla 2 op**

Kurssilla kiinnitetään huomiota sosiaalisten koodien mahdollisiin eroavuuksiin vuorovaikutuksessa. Kurssin aihepiirit käsittelevät viestintää kulttuurien välisissä kohtaamisissa. Tutustutaan arjen tapoihin ja vertaillaan kulttuurieroja. Opetellaan kertomaan Suomesta saksaksi.

**RANSKAN ja VENÄJÄN opinnot on mahdollista aloittaa lukuvuonna 2025–26**